Emsavadeg ar Strollad Wagner
D'an 23 a viz Even 2023, ar Strollad Wagner, un aozadur damsoudardel rusian, a oa emsavet a-enep pennoù-bras Rusia. An emsavadeg zo bet awenet gant an enebadur daonet etre Ministrerezh an Difenn e Rusia ha Yevgeny Prigojin, penn ar Strollad Wagner.

Prigojin en doa embannet e oa an emsavadeg unan da respont d'an tagadennoù gant nerzhioù lu Rusia a-enep e strollad goprsoudarded. Komzet en devoa war Telegram, oc'h embann e oa bet diabeg e gwirionez Aloubadeg Ukraina gant Rusia, e oa dre fazi ministr an Difenn Sergei Choigou ma oa hir ha diaes an aloubadeg, hag embann et en doa zoken e oa Choigou o profitañ hag o lakaat padout ar brezel evit laerezh arc'hant ha madoù gant sikour oligarked rusian.

D'ar 24 a viz Even, ar prezidant rusian Vladimir Poutin en doa diskuliet obererezhioù ar Strollad Wagner ha graet « treitourien » anezho.

D'an 23 a viz Even, Unvezioù Wagner distroet eus Ukraina o doa aloubet kêr Rostov-an-Don, pennlec'h an Distrig milourel Su e Rusia. Peder heuliadeg kirri Wagner a oa bet o vont goude-se war hent Moskov. Ar pal e vije bet tizhout kêr buan a-raok ma vije bet un enebargadenn gant nerzhioù lu ar vro. Paouezet e oa bet trumm an emsavadeg ha distroet e oa ar goprsoudarded d'o c'hampoù d'ar 24 a viz Even, goude un emglev gant Alyaksandr Loukachenka, prezidant Belarus.

Aloubadeg Rostov-An-Don 
Hervez ajañsoù spiañ Departamant Difenn SUA e oa bet tu gwelet e oa bet un toullad soudarded Kevredad Rusia o tilezel o ofiserien evit mont gant ar Strollad Wagner. Hervezo ha mammennoù all e vez gwelet anat e oa harpet mat obererezhioù Wagner gant soudarded hag ofiserien lies ha niverus kement en Ukraina evit e Rusia hag er bazennoù nepell diouzh Ukraina. Hervez Prigojin, daou soudard rusian a zo marvet o stourm skoaz-ha-skoaz gant ar Strollad Wagner e-pad an emsavadeg

Disoc'h 
Prometet oa bet gant Poutin dilezel an enklaskoù gant an FSB d'ar 24 a viz Even. D'ar 27 a viz Even 2023 eo bet gwennaet ha diskarget da vat an holl tamalloù justis a-enep d'ar Strollad Wagner e liamm gant an emsavadeg . D'an holl izili eus ar Strollad eo bet kinniget dezho pe emezeliñ el lu rusian pe mont kuit e Belarus oc'h heuliañ penn ar strollad . Rediet eo bet ar strollad reiñ e armoù ponner d'al lu rusian. Kroget eo labourioù nepell diouzh Minsk evit sevel ur c'hamp da zegemer anezho. Betek 8000 goprsoudard gant o familhoù evit ul lod anezho a c'hellfe kavout repu eno .

Marv Prigojin hag Utkin 
 Pennad spisoc'h: Gwallzarvoud karr-nij Tver 2023
D'an 23 a viz Eost 2023, Prigojin gant nav den all a zo marvet e-kerzh ur gwallzarvoud karr-nij. E-touez ar re marvet e oa Dmitry Utkin krouer ar Strollad Wagner. Ar c'harr-nij a oa un jet prevez oc'h ober ur mone etre Moskov ha Sant-Petersbourg. Hervez mediaioù Stad Rusia e oa Prigojin war listenn ar bourzhidi. Ur chadenn Telegram tost diouzh Wagner n'eus embannet e oa bet distrujet karr-nij Prigojin gant tenn un difennerezh enep-aer Rusian a-us Oblast Tver.

Notennoù ha daveennoù 

Istor Rusia
Strollad Wagner